﻿ CALITATEA PERCEPUTĂ A SOCIETĂŢII 1 ÎN CONTEXT EUROPEAN ROMÂNEŞTI IOAN MĂRGINEAN cest articol este o formă restrânsă a unei comunicări prezentate la seminarul bilateral INCE Bucureşti – ASEM, Chişinău, organizat la Constanţa în septembrie 2007. Prezentarea este A dedicată ilustrării calităţii societăţii româneşti în perspectivă europeană. Indicatorii utilizaţi sunt încrederea în oameni, legitimarea acţiunilor individuale pentru reuşita în viaţă, siguranţa în vecinătatea de locuit, calitatea serviciilor sociale şi tensiunile sociale. Cuvinte cheie: calitatea societăţii, calitatea vieţii, încredere în oameni, tensiuni sociale. CONCEPTUL DE „CALITATE A SOCIETĂŢII” Calitatea societăţii – dimensiune a calităţii vieţii ● Prin conceptul de „calitate a societăţii” se desemnează specificul mediului social dintr-o anumită comunitate umană, acesta constituindu-se într-o dimensiune importantă a calităţii vieţii ca întreg. Această conceptualizare este de dată mai recentă, ea nu a fost specificată ca atare în primele abordări ale calităţii vieţii din anii ’60 ai secolului al XX-lea (Bauer, ed., 1966). Totuşi, anumiţi indicatori care se subsumează acestui concept au fost utilizaţi atât în cercetările de calitatea vieţii cât şi pe un plan mai general, în cercetările sociale. Am în vedere, în primul rând, indicatorii referitori la relaţiile sociale. De altfel, diferenţierea cercetărilor de calitatea vieţii în cadrul cercetărilor sociale s-a concretizat prin includerea, într-un demers conjugat, a indicatorilor obiectivi (de stare) şi a celor subiectivi, de percepţie, evaluare şi satisfacţie/fericire a populaţiei, în legătură cu un anumit domeniu al vieţii sociale şi individuale (C. Zamfir, 1984; I. Mărginean, A. Bălaşa, coord., 2002, 2005).  Adresa de contact a autorului: Ioan Mărginean, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România; e-mail: imargin@iccv.ro. 1 Forma restrânsă a comunicării prezentate la seminarul bilateral INCE Bucureşti – ASEM, Chişinău, Constanţa, septembrie 2007. CALITATEA VIEŢII, XIX, nr. 1–2, 2008, p. 193–198 194 IOAN MĂRGINEAN 2 În acest fel, în paradigma calităţii vieţii o caracteristică de stare este supusă percepţiei şi evaluării populaţiei urmărindu-se să se determine care este starea ei de mulţumire şi, în plan mai general, care este nivelul de fericire/frustrare. ● În penultimul deceniu al secolului trecut este lansat conceptul de „calitate a societăţii” (W. Zapf, 1984), concept care a devenit mai cunoscut prin intermediul cercetărilor „Euromodul” de la începutul secolului al XXI-lea, coordonate de către acelaşi Zapf, pe atunci director al Centrului de Cercetări Sociale din Berlin (WZB), ca şi prin cercetările iniţiate de către „Fundaţia Europeană pentru Îmbunătăţirea Condiţiilor de Viaţă şi de Muncă”, cu sediul la Dublin. Dezvoltarea cercetărilor de calitate a vieţii în UE, inclusiv asupra „calităţii societăţii”, este strâns legată de extinderea preocupărilor în domeniul politicilor sociale şi de adoptare a unor standarde înalte în ceea ce priveşte coeziunea socială în toate ţările membre, prin coordonarea politicilor economice şi sociale (Monitoring Quality of Life in Europe, 2003). ∗ ANCHETA CALITATEA VIEŢII ÎN EUROPA ● În ancheta europeană privind calitatea vieţii sunt subsumate calităţii societăţii indicatori care se referă la încrederea în oameni, siguranţa personală în vecinătatea de locuit, legitimitatea acţiunilor individuale pentru reuşita în viaţă, coeziunea socială dată, la rândul ei, de lipsa conflictelor sociale, respectiv calitatea serviciilor publice din comunitate. Atunci când în cadrul unei societăţi există o înaltă încredere în oameni, siguranţă personală, legitimarea acţiunilor individuale, coeziune socială şi servicii publice adecvate avem de-a face cu o societate de calitate şi, invers, cu cât predomină neîncrederea între oameni, lipsa de siguranţă, incorectitudinea căilor de acţiune individuală, conflictele sociale, servicii publice slabe, cu atât mai mult se poate vorbi de o calitate slabă a societăţii. ● Ancheta a fost realizată în 28 de ţări (15 state membre, 10 în curs de aderare şi 3 candidate, între care şi România. În publicaţiile de după luna mai 2004, UE avea 25 de ţări membre UE ). 25 ● Eşantioane naţionale, cuprinzând între 600 şi 1 000 de subiecţi, în funcţie de volumul populaţiei din ţările studiate; selecţia persoanelor în eşantion s-a realizat prin ruta stradală – din acest motiv pot apărea unele probleme de reprezentativitate, iar numărul relativ mic al eşantioanelor nu permite surprinderea grupurilor de populaţie de la extremele statusurilor sociale (cei foarte săraci, respectiv foarte bogaţi). ∗ Quality of Life in Europe, Fundaţia Europeană pentru îmbunătăţirea condiţiilor de viaţă şi de muncă. EFILWC, 2003. 3 CALITATEA PERCEPUTĂ A SOCIETĂŢII ROMÂNEŞTI ÎN CONTEXT EUROPEAN 195 CALITATEA SOCIETĂŢII – ROMÂNIA ÎN CONTEXT EUROPEAN a) Încrederea în oameni (Scală de la 1 la 10, cu 1 = niciodată nu poţi fi suficient de precaut şi 10 = cei mai mulţi oameni pot fi crezuţi). 10 9 8 7,1 7 ● România se plasează la mijlocul 5,6 5,4 6 clasamentului celor 28 de ţări 5 studiate, cu o valoare medie a 4,1 4 încrederii în oameni, ceva mai mică decât media europeană. 3 2 1 Cipru România UE 25 Finlanda b) Legitimarea acţiunilor individuale pentru reuşita în viaţă (Proporţia persoanelor care s-au declarat „Complet de acord” cu faptul că „Pentru a reuşi în viaţă oamenii sunt forţaţi să facă lucruri incorecte”). Acord complet ● În România, acceptarea incorectitudinii în România 23 comportamentul individual este printre cele mai UE25 10 mari dintre ţările studiate. În plus faţă de Grecia, Valoarea maximă 29 doar în Malta şi Lituania se înregistrează valori a acordului (Grecia) mai mari (27%) decât în România. În apropierea Valoarea minimă a 3 României se află Polonia, Ungaria şi Slovenia acordului (Portugalia) (22%). 196 IOAN MĂRGINEAN 4 c) Securitatea în vecinătatea de locuit (Proporţia celor care apreciază că dispun de securitate personală foarte bună) ● Securitatea în vecinătatea de 100 locuit are valori care plasează 90 România la mijlocul ierarhiei, în 74 80 apropierea Italiei (21%) şi Marii 70 Britanii (20%). 60 50 40 ● Persoanele în vârstă, femeile 25 21 30 şi locuitorii din urban se simt 20 4 mai nesiguri. Bărbaţii, tinerii, cei 10 0 cu venituri înalte şi persoanele cu educaţie universitară se simt UE 25 mai în siguranţă. România Danemarca d) Calitatea serviciilor publice Lituania (Scală de la 1 la 10, cu 1 = calitate foarte slabă şi 10 = calitate foarte bună). Servicii de asistenţă Pensii Educaţie Sănătate socială 5,3 6,5 5,6 5,6 România 5,4 6,3 6,2 6,0 UE25 7,4 8,2 8,1 7,6 Maxim (Finlanda) (Finlanda) (Austria) (Austria) 3,4 4,3 3,5 3,6 Minim (Slovacia şi Bulgaria) (Slovacia) (Bulgaria) (Slovacia şi Bulgaria) ● Este surprinzător de mare valoarea calităţii percepute a serviciilor sociale în România. Performanţa cea mai bună se înregistrează în domeniul educaţiei. Dincolo de controverse, şcoala rămâne un factor important în societate. ● Persoanele vârstnice, cele cu pregătire şcolară mai mică şi rezidenţă în rural acordă valori mai mari (au aşteptări mai mici). 5 CALITATEA PERCEPUTĂ A SOCIETĂŢII ROMÂNEŞTI ÎN CONTEXT EUROPEAN 197 e) Tensiuni sociale (Proporţia persoanelor care raportează existenţa „multor tensiuni” în societate între diverse grupuri sociale). Grupuri Bogaţi – Manageri – Bărbaţi – Vârstnici – rasiale şi Săraci Salariaţi Femei Tineri etnice 53 49 17 29 33 România 35 36 11 16 45 UE25 62 (Lituania) 61 (Grecia) 27 27* (Grecia) 62 (Franţa) Valoarea maximă (Grecia) a tensiunilor 4 6 4 3 10 Valoarea minimă (Danemarca) (Danemarca) (Letonia) (Danemarca) (Lituania) a tensiunilor * Grecia urmează României. ● De această dată, valorile pentru România relevă unele situaţii critice. La conflictele intergeneraţionale, în România se înregistrează cea mai mare valoare pe ansamblul ţărilor studiate, deşi ele adesea sunt ignorate, dacă nu chiar negate. Şi pe ansamblul ţărilor UE tensiunile sociale pot fi considerate îngrijorătoare. Estul este mai marcat de tensiunile verticale, Vestul, de cele etnice. REMARCI FINALE ● Prin prisma indicatorilor de calitate a societăţii, România ocupă poziţii în partea a doua a clasamentului, cu valori mai puţin favorabile decât media din UE. ● Atât valorile efective cât şi deficitele absolute (distanţele valorilor ţării faţă de maximele posibile ale scalei), precum şi cele relative (distanţa faţă de ţara cu valoarea favorabilă maximă şi faţă de media UE) reprezintă repere de judecare a punctelor critice şi de orientare a politicilor publice, în vederea îmbunătăţirii calităţii societăţii româneşti. ● Rezultatele studiului european concordă cu cele de „Diagnoză a calităţii vieţii” realizate la ICCV începând cu anul 1990 pe eşantioane naţionale reprezentative. BIBLIOGRAFIE 1. Bauer, R. (ed.), Social Indicators, Cambridge, Massachusetts, MIT Press, 1966. 2. Fahey, T. et al., Monitoring Quality of Life in Europe, European Fundation for the Improvement of Living and Working Conditions, Luxembourg, Office for Oficial Publications of the European Communities, 2003. 3. Fahey, T. et al., Quality of Life in Europe, European Fundation for the Improvement of Living and Working Conditions, Luxembourg, Office for Oficial Publications of the European Communities, 2004. 4. Glatzer, W., Zapf, W., Lebensqualität in der Bundesrepublik, Berlin, Verlag, 1984. 198 IOAN MĂRGINEAN 6 5. Mărginean, I., Bălaşa, A. (coord.), Calitatea vieţii în România, Bucureşti, Editura Expert, ediţia a II-a, 2005. 6. Mărginean, I., Precupeţu, I., Preoteasa, A. M., Puncte de suport şi elemente critice în evoluţia calităţii vieţii în România, „Calitatea Vieţii” nr. 1–2/2005. 7. Mărginean, I., (coord.), First European Quality of Life Survey: Quality of life in Bulgaria and Romania, European Fundation for the Improvement of Living and Working Conditions, Luxembourg, Office for Oficial Publications of the European Communities, 2006. 8. Precupeţu, I., Preoteasa, A. M., Pop, C., Calitatea vieţii în România 1990–2006, „Calitatea Vieţii” nr. 3–4/2007. 9. Zamfir, C., (coord.), Indicatori şi surse de variaţie a calităţii vieţii, Bucureşti, Editura Politică, 1984. 10. Zapf, W., Social Reporting in the 1970’s and in the 1990’s, „Social Indicators Research”, vol. 51, No. 1, 2000. his article is a short version of a presentation given by the author in a bilateral seminar of the Research Institute for T Economic Research and Academy of Economic Sciences from Chişinău, in Constanţa, September 2007. The presentation is illustrating the quality of society in Romania from a European perspective. The indicators used are: trust, legitimation of individual actions for success in life, safety in the neighbourhood, quality of social services and social tensions. Key words: quality of society, quality of life, trust, social tensions. 